11119 



ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
15 ΟΚΤΩΒΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 3,950 στρεμμάτων, στη θέση Μπα- 

σίκου Δήμου Γαργαλιάνων· Ν. Μεσσηνίας . 

Κήρυξη αναδασωτέας έκτασης 2,380 στρεμμάτων, στη θέση Μπα- 

σίκου Δήμου Γαργαλιάνων Ν, Μεσσηνίας. 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Στραβιά Λαγκαδά - Γοματίου μπροστά από την 
ιδιοκτησία των Χρήστου και Γεωργίου Παπαποστόλου . 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1434 (2) 

Κήρυξη αναδασωτέας έκτασης 3,950 στρεμμάτων, στη θέση Μπασίκου 
Δήμου Γαργαλιάνων Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ.'3 του Συντάγματος. 

3. Τις διατάξεις του Ν.998/79 «περί προστασίας των δασών κ.λπ.» 
και ειδικότερα: 

α) του άρθρου 41 παρ. 1 β) του άρθρου 38 παρ. I 

4. Τις δ/γές του Υπουργείου Γεωργίας: 


α) 160417/1180/8.7.80 β) 182447/3049/24.9.80 

5. Την 1861/29.6.1987 πρόταση του Δασαρχείου Κυπαρισσίας 
περί κηρϋξεως αναδασωτέας, της αναφερομένης στο θέμα έκτασης, 
αποφασίζουμε: ■ 

Κηρύσσουμε αναδασωτέα, με σκοπό την προστασία για την επαναδη- 
μιουργία της δασικής βλαστήσεως που καταστράφηκε από παράνομη 
εκχέρσωση από μηνός Απριλίου 1982 μέχρι μηνός Ιουνίου 1985 την 
Δημόσια δασική έκταση, εμβαδού τριών στρεμμάτων και εννιακοσίων 
πενήντα τετραγ. μέτρων που βρίσκεται στη θέση Μπασίκου Δήμου Γαρ- 
γαλιάνων Ν. Μεσσηνίας προσδιορίζεται από τα στοιχεία ΑΒΓΔΕΖΗ- 
ΘΙΚΛΜΝΞΟΑ και'έχει όρια: 

Ανατολικά: Δημόσια δασική έκταση. 

Δυτικά: Αγροτικός δρόμος. 

Βόρεια: Αγροτική έκταση Διονυσίου Ιω. Λαμπούση. 

Νότια: Δημόσια δασική έκταση. 

Οπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής προβλέπεται φυσική αναγέννηση της δα- 
σικής βλάστησης που καταστράφηκε. 

Η απόφαση αυτή να δημοσιευθεί στην Εφημερίδα της Κυβερνήσεως 
και ισχύει από της κοινοποιήσεώς της (Διάταξη για δημοσίευση στο 
ΦΕΚ άρθρ. 41 Ν.998/79). 

Καλαμάτα, 9 Ιουλίου 1987 
Ο Νομάρχης 

ΒΑΣ. ΠΕΤΡΟΠΟΥΛΑΚΗΣ 

Αριθ. 1433 (2) 

Κήρυξη αναδασωτέας έκτασης 2,380 στρεμμάτων, στη θέση Μπασίκου 
Δήμου Γαργαλιάνων Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν.998/79 «περί προστασίας των δασών κ.λπ.» 
και ειδικότερα: 

α) του άρθρου 41 παρ. 1 β) του άρθρου 38 παρ. 1 

4. Τις δ/γές του Υπουργείου Γεωργίας: 

α) 160417/1180/8.7.80 β) 182447/3049/24.9.80 

5. Την 1886/1.7.1987 πρόταση του Δασαρχείου Κυπαρισσίας περί 
κηρύξεως αναδασωτέας, της αναφερομένης στο θέμα έκτασης, αποφα¬ 
σίζουμε: 

Κηρύσσουμε αναδασωτέα, με σκοπό την προστασία για την επαναδη- 
μιουργία της δασικής βλαστήσεως που καταστράφηκε από παράνομη 
εκχέρσωση από μηνάς Μαρτίου 1984 μέχρι μηνός Δεκεμβρίου 1984 


την Δημόσια δασική έκταση, εμβαδού δύο στρεμμάτων και τριακοσίων 
ογδόντα τετραγ. μέτρων που βρίσκεται στη θέση Μπασίκου Δήμου Γαρ- 
γαλιάνων Ν. Μεσσηνίας προσδιορίζεται από τα στοιχεία ΑΒΓΔΕΖΑ και 
έχει όρια: 

Ανατολικά: Αγροτική έκταση Αριστείδη Δημητρίου Βελησάρη. 

Δυτικά: Δημόσια δασική έκταση. 

Βόρεια: Αγροτικός δρόμος. 

Νότια: Δημόσια δασική έκταση. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής προβλέπεται φυσική αναγέννηση της δα¬ 
σικής βλάστησης που καταστράφηκε. 

Η απόφαση αυτή να δημοσιευθεί στην Εφημερίδα της Κυβερνήσεως 
και ισχύει από της κοινοποιήσεώς της (Διάταξη για δημοσίευση στο 
ΦΕΚ άρθρ. 41 Ν.998/79). 

Καλαμάτα, 9 Ιουλίου 1987 
Ο Νομάρχης 

ΒΑΣ. ΠΕΤΡΟΠΟΥΛΑΚΗΣ 

Αριθ. 6123 (3) 

Καθορισμός των ορίων του αιγιαλού και δημιουργία ζώνης παραλίας 

στη θέση Στραβιά Λαγκαδά - Γοματίου μπροστά από την ιδιοκτησία 

των Χρήστου και Γεωργίου Παπαποστόλου. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 τού άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β') κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την έκθεση της «Επιτροπής καθορισμού των ορίων του αιγιαλού 
και παραλίας και θέσεων αμμοληψίας», που καθόρισε τα όρια του αιγια- 
λού και της παραλίας στην περιοχή Στραβιά Λαγκάδα Γοματίου και το 
από Ιούνιο 1986 με κλίμακα 1:500 τοπογραφικό διάγραμμα του τοπο¬ 
γράφου μηχανικού Δημήτρη Κασιούπη, που θεωρήθηκε την 
10.7.1986 από τη Διεύθυνση Τεχνικών Υπηρεσιών της Νομαρχίας 
Χαλκιδικής και συνοδεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ 187.2/590/1986 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.8.1955 Β.Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/26.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 10.7.1986 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Ιούνιο 1986 τοπογραφικό διάγραμμα, που την συνο¬ 
δεύει, το οποίο συντάχτηκε από τον Δημήτρη Κασιούπη τοπογρ. μηχα¬ 
νικό, με κλίμακα 1:500 και θεωρήθηκε την 10.7.1986 από τη Διεύ¬ 
θυνση Τεχνικών Υπηρεσιών της Νομαρχίας Χαλκιδικής, επί του οποίου 
η πιο πάνω Επιτροπή, με κόκκινη γραμμή καθόρισε τα όρια του αιγια- 
λού, στη θέση Στραβιά Λαγκαδά-Γοματίου και με κίτρινη γραμμή τα 
όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Πολύγυρος, 28 Σεπτεμβρίου 1987 
Ο Νομάρχης 
ΓΙΩΡΓΟΣ ΚΙΡΚΟΣ 


Έκθεση της Επιτροπής καθορισμού των οριογραμμών αιγιαλού- 
παραλίας σύμφωνα με τις διατάξεις του άρθρου 74 Π.Δ. 636/ 
1977. 

Καθορισμός για πρώτη φορά των ορίων αιγιαλού-παραλίας στην τοπο¬ 
θεσία Στραβιά Λαγκαδά-Γοματίου μπροστά από την ιδιοκτησία των 
Χρήστου και Γεωργίου Παπαποστόλου. 

Στην Αρναία σήμερα στις 10 Ιουλίου 1986 οι υπογεγραμμένοι: 

1. Νίκη Γιωργάκα Οικονομικός Έφορος Αρναίας (σαν πρόεδρος) 

2. Παύλος Ανδρόνικος ΔΤΥΝ Χαλ/κής (σαν μέλος) 

3. Θεόδωρος Κάκαλης Λιμενάρχης Ιέριασού (σαν μέλος) 

που αποτελούν την επιτροπή καθορισμού των ορίων αιγιαλού-παραλίας 
δυνάμει του άρθρου 74 Π.Δ. 636/77 και της απόφασης του Νομάρχη 
Χαλκιδικής (άρθρ. 63 παρ. 1 του Π.Δ. 636/77) που συγκλήθηκε 
ύστερα από εντολή του Προέδρου της, κάναμε αυτοψία στην παραπάνω 
περιοχή την 10.7.1986, αφού πήραμε υπόψη: 

1) Την από Ιούνιο 1986 αίτηση των Χρήστου και Γεωργίου Παπα¬ 
ποστόλου με την οποία ζητείται ο καθορισμός των ορίων του αιγιαλού 
κ.λπ. στην περιοχή αυτή. 

2) Τό τοπογραφικό διάγραμμα που συντάχθηκε τον Ιούνιο 1986 από 
τον Δημήτρη Κασιούπη Τοπογ. Μηχ/κό οδός Μητσαίων 1 - Θεσσαλο¬ 
νίκη σε 1 πινακίδα με κλίμακα 1:500 ελέχθηκε την 10.7.1986 από τον 
υπάλληλο της Δ.Τ.Υ.Ν.Χ. Ευκλ. Καρανάσιο και θεωρήθηκε την 
10.7.1986 από τον Δ/ντή Τεχν. Υπηρεσιών Παύλο Ανδρόνικο όπως 
ορίζει το άρθρο 20 του Ν. 719/1977. 

3) Τις διατάξεις του Α.Ν. 2344/1940 όπως τροποποιήθηκε και την 
σχετική δικαστιρ^ακή και διοικητική νομολογία. . 

4) Την αντίληψη που σχηματίσθηκε από την επιτόπια επίσκεψη για 
το πλάτος της βρέχόμενης ζώνης της ξηράς και άλλων συναφών στοι¬ 
χείων δηλ. τη μορφολογία της περιοχής, την,κατάσταση της ακτής, την 
κατάσταση του θαλάσσιου χώρου, τις καιρικές συνθήκες που επικρατούν 
στην περιοχή αυτή, αποφασίζει: 

1. Καθορίζει στο παραπάνω τοπογραφικό διάγραμμα: 
α. Την οριογραμμή του αιγιαλού με κόκκινη συνεχή, πολυγωνική 
γραμμή 1,2,... της οποίας οι κορυφές εξασφαλίζονται από συντεταγμέ¬ 
νες τα τριγωνομετρ. δίκτυα. 

β. Την οριογραμμή της παραλίας με συνεχή κίτρινη γραμμή 1', 
2',...9' της οποίας οι κορυφές εξασφαλίζονται από συντεταγμένες του 
τριγωνομετρικού δικτύου. 

2) Αποφαίνεται ότι δεν υπάρχει παλιός αιγιαλός. 

3) Καθορίζεται ζώνη παραλίας πλάτους 10 μ. επειδή δεν εξυπηρε¬ 
τούνται οι σκοποί ςης παρ. 1 του άρθρου 7 του Α.Ν. 2344/1940. 

Η Επιτροπή 

Η Πρόεδρος Τα μέλη 

ΝΙΚΗ ΓΙΩΡΓΑΚΑ 

ΠΑΥΛΟΣ ΑΝΔΡΟΝΙΚΟΣ 
ΘΕΟΔΩΡΟΣ ΚΑΚΑΛΗΣ 

